Étienne Bacrot

**Étienne Bacrot** () i Picardie i Frankrike er ein fransk stormeister i sjakk, no rangert som nummer to i Frankrike etter stormeister Maxime Vachier-Lagrave.

Étienne Bacrot starta å spele då han var 4 år, og vart raskt eit vedunderbarn i sjakk. Då han var 10 år begynte han å vinne sjakkturneringar for juniorar - dvs. opp til 20 år. Då han var 13 år vann han eit parti mot stormeister og tidlegare verdsmeister i sjakk Vasilij Smyslov. Han fylte krava til å bli stormeister i sjakk i mars 1997, då han var berre 14 år og to månader gammal. Han var den til då yngste som hadde klart å bli stormeister. I desember same året overtok Ruslan Ponomariov rekorden.

Étienne Bacrot passerte 2700 i FIDE-rating i 2004. I januar 2005 vart han den første sjakkspelaren frå Frankrike til å kom på topp 10 på verdsrankingen - ein 9-plass som han heldt i heile 2005. Den høgaste FIDE-ratingen han har hatt var 2731 pr 1. april 2005.

## Minneverdige resultat
Étienne Bacrot har vunne mange sjakkturneringar og minneverdige parti. 
*Seks gongar fransk meister, første gong som 16-åring i 1999, med fem meisterskap på rad fram til 2003, og så igjen i 2008.
*Vann turneringa i Enghien-les-Bains i 1997 framom Viktor Korchnoi, noko som gav han den avgjerande innteikninga i stormeister-tittelen 14 år og 2 månader gammal.
*Vann Lausanne young masters i 1999, der han slo Ruslan Ponomariov i finalen.
*Klarte ein perfekt 11/11 skår i den franske lagmeisterskapen i 2004.
*Vann Karpov si Poikovskij-turnering i 2005 framom stormeistrar som Viktor Bologan, Alexander Grischuk, Peter Svidler og Alexey Dreev.
*Blei nummer 3 i superturneringa Dortmund Sparkassen i 2005.
*Blei nummer 3 i Verdscupen i sjakk 2005, der han i bronsekampen slo Alexander Grischuk. Dette kvalifiserte han for Kandidatturneringa i sjakk 2007, som blei spela i mai-juni. I kandidatturneringa blei han slått ut i første runde av Gata Kamsky, med 3,5-0,5.
*Vann 2006 FiNet Chess960 Open med skår 9,5/11.
*Vann Aeroflot Open for 2009.

## Lagresultat
*EM i sjakk for landslag, for Frankrike: 2-plass i 2001, 3-plass i 2005.
*Mange gongar vinnar av det franske lagmeisterskapet
*Fleire gongar vinnar av EM i sjakk for klubblag for Nao chess club.

## Barne- og ungdomsresultat
*Verdsmeister i sjakk for aldersgruppa under 10 år.
*Verdsmeister i sjakk for aldersgruppa under 12 år.
*IM i sjakk 12 år gammal.
*Stormeister i sjakk 14 år og 2 månader gammal, noko som var rekord då.

## Tvikampar i heimebyen
I fleire år frå 1995 spelte Bacrot kvart år ein tvikamp mot ein sterk og kjend spelar, i heimbyen sin Albert.
I 1996 slo han Vasilij Smyslov 5-1, i 1997 tapte han mot Viktor Korchnoi 4-2, i 1998 slo han Robert Hübner 3,5-2,5, i 1999 tapte han mot Alexander Beliavsky 3,5-2,5, i 2000 tapte han Nigel Short 4-2, i 2001 uavgjort 3-3 med Emil Sutovsky, i 2002 slo han  Boris Gelfand 3,5-2,5, og i 2004 vann han mot Ivan Sokolov 3,5-2,5. (Det var ingen tvikamp i 2003).

## Kjelder

**Denne artikkelen bygger på «[[:en:Étienne Bacrot|Étienne Bacrot]]» frå ,  den 1. mai 2010.*  
 

## Bakgrunnsstoff
* Étienne Bacrot sine sjakkparti hos Chessgames.com
*Étienne Bacrot sitt ratingkort hos FIDE
* Étienne Bacrot hos OlimpBase
* Intervju mede Etienne Bacrot  på Chessdom, vitja 1. mai 2010